જિલ્લા પંચાયતની સામાન્ય સભા મંગળવારે વિકાસ અધિકારી પ્રશસ્તિ પરીકના અધ્યક્ષસ્થાને સભાખંડમાં યોજાયા બાદ અખબારનવેશો પણ સામાન્ય સભામાં કવરેજ કરવા માટે ગયા હતા. પરંતુ જામનગર જિલ્લા પંચાયતમાં કોંગ્રેસનું શાસન હોય અને વિકાસ અધિકારીની આ પહેલી જ સામાન્ય સભા હોય પત્રકારો વિગતો મેળવવા પહોંચ્યા હતા ત્યારે વિકાસ અધિકારીએ પત્રકારોને બહાર મોકલી દીધા હતા. વિકાસ અધિકારીએ પોતાના નિર્ણય સામે સરકારમાં જે કંઇ નિયમો હશે તેના આધારે હું ભલામણ કરીશ તેમ જણાવતા ભારે રોષની લાગણી ફેલાઇ છે.